Diari Oficial de la Generalitat Valenciana


Sumari del DOGV 5004, del 12-05-2005 (2005/4732)

RESOLUCIÓ de 20 d'abril de 2005 de la Direcció General d'Ensenyament per la qual es dicten instruccions per a regular el procés de sol·licitud, registre i ompliment del llibre d'escolaritat de l'ensenyança bàsica en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5004

Data del DOGV
:   12-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4732


Data del document
:   20-04-2005

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * ensenyament primari
    * llibre escolar
    * reconeixement d'estudis
    * legislació escolar

RESOLUCIÓ de 20 d'abril de 2005 de la Direcció General d'Ensenyament per la qual es dicten instruccions per a regular el procés de sol·licitud, registre i ompliment del llibre d'escolaritat de l'ensenyança bàsica en l'àmbit de la Comunitat Valenciana. [2005/X4732]
  
Publicada l'Orde de la Conselleria de Cultura, Educació i Esport, de 18 d'octubre de 2004, sobre avaluació de l'Educació Secundària Obligatòria, que inclou com a annex III la publicació de les noves pàgines del Llibre d'Escolaritat de l'Ensenyança Bàsica corresponents a l'Educació Secundària Obligatòria, per a la Comunitat Valenciana (DOGV de 10 de gener de 2005).
  
Vista l'experiència obtinguda, així com la utilització de noves tecnologies i la informatització dels centres, es considera convenient dictar noves instruccions per a la sol·licitud, registre i ompliment del Llibre d'Escolaritat de l'Ensenyança Bàsica a la Comunitat Valenciana, que responga a les noves normes sobre avaluació en Educació Secundària Obligatòria establides per la citada orde de la Conselleria de Cultura, Educació i Esport de 18 d'octubre de 2004 i a la situació actual dels centres docents, i que substituïsca la Resolució de la Direcció General de Centres Docents de 28 de juliol de 1993, per la qual es regula la sol·licitud i registre del Llibre d'Escolaritat de l'Ensenyança Bàsica i de Qualificacions de Batxillerat de la Comunitat Valenciana (DOGV de 13 de setembre), pel que respecta al Llibre d'Escolaritat de l'Ensenyança Bàsica.
  
Per tota això, la direcció general d'Ensenyament, resol:
  
Primer. Aspectes generals
  
1.1 El Llibre d'Escolaritat de l'Ensenyança Bàsica és el document oficial que reflectix i acredita els estudis corresponents cursats per l'alumne, les qualificacions obtingudes, la informació sobre la seua permanència en el centre, i, que possibilita la mobilitat de l'alumnat entre centres on es cursen els dits estudis. Té, per tant, valor acreditatiu dels estudis realitzats i de l'escolarització de l'alumne. També hi ha de constar la proposta d'expedició del títol de Graduat/ada en Educació Secundària, si és el cas.
  
1.2 El llibre d'escolaritat ha de ser sol·licitat, omplit, custodiat i entregat a l'alumne pel centre docent on curse estudis. En l'expedient acadèmic de l'alumne s'ha de tindre constància de l'entrega.
  
1.3 Perquè el Llibre d'Escolaritat de l'Ensenyança Bàsica tinga plena validesa, ha d'estar correctament diligenciat en tots els seus aspectes, d'acord amb el que s'establix en la present resolució. En tots els casos ha de contindre les firmes autògrafes, amb indicació del nom i els cognoms, de les persones que corresponga en cada cas.
  
1.4 Les direccions territorials de Cultura, Educació i Esport, a través del Servici d'Inspecció Educativa, supervisaran el procés de sol·licitud, registre, ompliment i custòdia del Llibre d'Escolaritat de l'Ensenyança Bàsica, i controlaran la seua distribució en el seu àmbit territorial.
  
1.5 Tant la sol·licitud del Llibre d'Escolaritat de l'Ensenyança Bàsica com les diferents comunicacions entre els centres i la Conselleria de Cultura, Educació i Esport, s'han d'efectuar amb els models contemplats en esta resolució, i d'acord amb les instruccions i els mitjans tècnics que es disposen per a la seua transmissió. Els dits models estaran disponibles per a tots els centres de la Comunitat Valenciana a través de l'aplicació informàtica GESCEN. La Conselleria de Cultura, Educació i Esport facilitarà la dita aplicació gratuïtament a aquells centres que encara no l'estiguen utilitzant i així ho sol·liciten.
  
1.6 El Llibre d'Escolaritat de l'Ensenyança Bàsica és obligatori per a tot l'alumnat que curse l'Educació Primària i l'Educació Secundària Obligatòria. S'exceptua de la dita obligació l'alumnat que curse Educació Especial sense que el seu currículum siga conduent a l'expedició del Títol de Graduat en Educació Secundària.
  
Segon. Edició
  
2.1 La Conselleria de Cultura, Educació i Esport, a través de la Direcció General d'Ensenyament s'encarregarà de l'edició del Llibre d'Escolaritat de l'Ensenyança Bàsica de la Comunitat Valenciana.
  
2.2 El model del Llibre d'Escolaritat de l'Ensenyança Bàsica, que comprén l'Educació Primària i l'Educació Secundària Obligatòria, que s'editarà a la Comunitat Valenciana és el publicat per l'Orde de la Conselleria d'Educació i Ciència de la Generalitat Valenciana de 28 d'abril de 1993 (DOGV de 2 de juny), pel que fa a l'Educació Primària (pàgines 1-14);i, pel que fa a l'Educació Secundària (pàgines 15 a 32), el model és el publicat com a annex III en l'Orde de la Conselleria de Cultura, Educació i Esport, de 18 d'octubre de 2004, sobre avaluació de l'Educació Secundària Obligatòria per a la Comunitat Valenciana (DOGV de 10 de gener de 2005).
  
2.3 En cada exemplar hi ha de constar el número i la sèrie de cada llibre, en el lloc de la portada on s'indica, perforats en la coberta i en totes les seues pàgines.
  
Cada sèrie ha de constar d'un milió d'exemplars, s'iniciarà amb el número 000000 i acabarà amb el número 999.999. S'iniciarà amb las siglas ?CV'i, separades per un guió, la primera lletra de la serie, la ?A'majúscula; a la segona lletra li correspondrà la ?B', i així, successivament, seguint l'orde de l'alfabet valencià.
  
Tercer. Sol·licitud
  
3.1 Durant el mes d'octubre els directors dels centres presentaran en el Servici d'Inspecció Educativa de la corresponent direcció territorial de Cultura, Educació i Esport la petició, composta per un disquet i una relació impresa dels alumnes per als que se sol·licita el Llibre de l'Escolaritat de l'Ensenyança Bàsica, segons model publicat com a annex Ia d'esta resolució. L'original d'esta relació serà arxivat en el Servici d'Inspecció Educativa
  
En el cas de necessitar nous llibres, per als alumnes que s'incorporen a la Comunitat Valenciana o altres casos d'escolarització tardana, podrà realitzar-se una nova petició, que arreplegue les possibles incidències en el mes d'abril.
  
3.2 Podrà sol·licitar-se un nou llibre per a ser expedit com a duplicat en els casos següents: pèrdua, deterioració i canvi de nom, per causa legal, del titular.
  
La sol·licitud de duplicats de llibres s'ha de presentar igualment per mitjà de disquet, amb una relació segons el model publicat com a annex IIa d'esta resolució, en què consten el nom de l'alumne i les circumstàncies que motiven la dita sol·licitud.
  
3.3 Quan se sol·liciten duplicats del Llibre d'Escolaritat de l'Ensenyança Bàsica des d'un altre centre diferent del que custodiava amb anterioritat el llibre, per trasllat de l'alumne, la secretaria del centre que formula la petició ha de sol·licitar d'aquell un certificat acreditatiu dels estudis realitzats per l'alumne, que s'ha d'ajustar al model publicat com a annex III d'esta resolució.
  
3.4 No correspondrà l'expedició de cap llibre duplicat una vegada haja sigut degudament entregat a l'alumne.
  
3.5 El Servici de la Inspecció Educativa h d'entregar al centre els Llibres d'Escolaritat de l'Ensenyança Bàsica juntament amb un disquet i una relació, que s'ha de correspondre amb el model annex Ib o IIb, segons siga el cas, i en què ha de constar el nom de l'alumne i la sèrie i el número del llibre que li haja sigut assignat.
  
Els centres han d'arxivar la relació referida al seu alumnat i, amb estes còpies han de constituir el seu propi Registre de Llibres.
  
3.6 Al gener, el Servici d'Inspecció Educativa de cada direcció territorial ha de comunicar les necessitats de llibres per al següent curs escolar a la Direcció General d'Ensenyament, d'acord amb el model publicat com a annex IV.
  
Quart. Registre
  
4.1 La informació referent al Llibre d'Escolaritat de l'Ensenyança Bàsica ha de formar part, junt amb la informació referida als llibres de qualificacions de Batxillerat, de Formació Professional, del Grau Mitjà de Música, del Grau Mitjà de Dansa i d'Arts Plàstiques i Disseny, del Registre de Llibres Acreditatius d'Estudis de la Comunitat Valenciana.
  
4.2 En el Registre de Llibres Acreditatius d'Estudis de la Comunitat Valenciana han de constar les dades següents:
  
Dades personals de l'alumne: nom i cognoms, gènere, data, municipi i país de naixement i nacionalitat.
  
Dades acadèmiques: ensenyança per a la que se sol·licita el llibre, sèrie i número del llibre i centre on cursa estudis.
  
Altres dades: trasllats de centre, altres estudis cursats, duplicats, anul·lacions i entrega a l'alumne.
  
4.3 La incorporació de dades al Registre de Llibres Acreditatius d'Estudis de la Comunitat Valenciana s'ha d'efectuar amb la informació continguda en els disquets i les relacions de sol·licitud entregades pels centres a la Direcció Territorial de Cultura, Educació i Esport, que han de ser incorporades al Registre. També es podrà preveure l'enviament d'estes comunicacions a través de mitjans electrònics.
  
Tant la sol·licitud del Llibre d'Escolaritat de l'Ensenyança Bàsica com les diferents comunicacions entre els centres i les direccions territorials de Cultura, Educació i Esport s'han d'efectuar per mitjà dels models contemplats en esta resolució, que estaran disponibles a tots els centres de la Comunitat Valenciana en l'aplicació informàtica GESCEN.
  
El període de presentació de comunicacions al Registre és el següent:
  
- Mes d'octubre: sol·licituds, duplicats, anul·lacions, trasllats, incorporacions corresponents al curs i entregues corresponents al curs anterior.
  
- Mes d'abril: sol·licituds, duplicats, anul·lacions, trasllats, incorporacions ocorregudes amb posterioritat a l'inici del curs
  
4.4 Registre de Llibres del centre
  
Amb les dades contingudes en les sol·licituds del Llibre d'Escolaritat de l'Ensenyança Bàsica més les dades aportades per la Unitat de la Inspecció Educativa corresponent, en llistat (annexos Ib i IIb) i disquet, el centre ha de formar el seu Registre de Llibres Acreditatius d'Estudis.
  
Este registre s'ha de completar amb les dades de l'alumnat que s'incorpore al centre, amb les dades dels llibres que s'anul·len i les dels llibres que s'entreguen als interessats.
  
4.5 Incorporacions de dades al Registre de Llibres Acreditatius d'Estudis de la Comunitat Valenciana
  
4.5.1 En el cas d'un alumne que s'incorpore a un centre de la Comunitat Valenciana des d'una altra comunitat autònoma, el centre de destinació ha d'anotar les dades del llibre en el seu Registre de Llibres i comunicar-ho, també, a la direcció territorial de Cultura, Educació i Esport, per a la seua inscripció en el Registre de Llibres Acreditatius d'Estudis de la Comunitat Valenciana. S'ha d'utilitzar el model publicat com a annex V d'esta resolució.
  
4.5.2 En el cas d'un alumne que es trasllade de centre dins de la Comunitat Valenciana, el centre d'origen ha d'anotar la baixa en el seu Registre de Llibres. El centre de destinació, en el moment de la seua recepció, ha d'anotar-ne la inscripció en el Registre de Llibres i comunicar-la a la direcció territorial de Cultura, Educació i Esport, utilitzant el model publicat com a annex VI d'esta resolució.
  
4.5.3 En el cas d'un alumne que es trasllade a un centre de fora de la Comunitat Valenciana, el centre d'origen ha d'anotar la baixa en el seu Registre de Llibres i comunicar-la a la direcció territorial de Cultura, Educació i Esport, per a la seua inscripció en el Registre de Llibres Acreditatius d'Estudis de la Comunitat Valenciana. Ha d'utilitzar el model publicat com a annex VII d'esta resolució.
  
4.5.4 Quan el centre haja sol·licitat un duplicat d'un llibre d'escolaritat, per mitjà de l'annex II d'esta resolució, ha de donar de baixa l'anterior en el seu Registre de Llibres. Al seu torn, la Direcció Territorial de Cultura, Educació i Esport, utilitzant les dades que consten en el citat model annex II, ha de donar de baixa l'anterior llibre i incorporar les dades del nou llibre en el Registre de Llibres Acreditatius d'Estudis de la Comunitat Valenciana. Hi ha de quedar constància del motiu pel qual s'ha expedit.
  
4.6 Baixa en el Registre de Llibres Acreditatius d'Estudis
  
S'han de donar de baixa les dades d'un llibre en el Registre en els casos següents:
  
4.6.1 Quan es detecten llibres duplicats per error.
  
El centre ha de perforar l'últim dels llibres expedits i comunicar este fet a la direcció territorial de Cultura, Educació i Esport, utilitzant el model publicat com a annex VIII d'esta resolució, de manera que quede constància de la seua baixa en el Registre de Llibres Acreditatius d'Estudis de la Comunitat Valenciana i també en el Registre de Llibres del centre.
  
4.6.2 En cas de pèrdua i de deterioració.
  
El centre ha de perforar el llibre deteriorat i sol·licitar-ne un duplicat a la direcció territorial de Cultura, Educació i Esport, utilitzant el model publicat com a annex II d'esta resolució. Cal que quede constància de la baixa del primer dels llibres expedits en el Registre de Llibres Acreditatius d'Estudis de la Comunitat Valenciana i també en el Registre de Llibres del centre.
  
4.6.3 En els casos que se sol·licite l'expedició d'un nou llibre per causa legal (canvi de nom del titular).
  
El centre ha de donar de baixa del seu registre i perforar el primer dels llibres expedits, que quedarà arxivat junt amb l'expedient de l'alumne. Ha de sol·licitar-ne un duplicat a la direcció territorial de Cultura, Educació i Esport, utilitzant el model publicat com a annex II d'esta resolució, i deixar constància de la baixa del primer dels llibres expedits en el Registre de Llibres Acreditatius d'Estudis de la Comunitat Valenciana.
  
4.7 En tots els casos l'entrega del llibre a l'alumne s'ha d'anotar en el Registre de Llibres del centre i comunicar-ho a la direcció territorial de Cultura, Educació i Esport, per a la seua inscripció en el Registre de Llibres Acreditatius d'Estudis de la Comunitat Valenciana, utilitzant el model publicat com a annex IX d'esta resolució.
  
Quint. Ompliment
  
5.1 S'ha d'omplir les dades corresponents a la filiació personal de l'alumne d'acord amb els documents oficials que presente, i escriure'n el nom i els cognoms complets, sense diminutius, abreviatures o inicials amb punts.
  
On haja de fer-se constar el número de DNI/NIF de l'alumne titular, en cas de ser estranger, s'hi ha de fer constar el número de NIE o el de passaport.
  
5.2 Totes les firmes que continguen el llibre han de ser autògrafes, i, a sota, caldrà fer-hi constar el nom i cognoms del firmant. Les diligències les ha de firmar el secretari/ària del centre.
  
En els centres privats, quan no n'hi haja secretari/ària, les diligències i certificats han de ser firmats per la persona que es responsabilitze d'eixes funcions, la qual hi ha d'indicar, davall, el seu nom i càrrec. En el cas que eixa responsabilitat l'exercisca el director o directora, l'espai del vist-i-plau ha de quedar en blanc.
  
5.3 El llibre pot ser omplit per mitjà de procediments informàtics (aplicació GESCEN) i fent ús d'etiquetes, sempre que les firmes siguen originals i siguen les que corresponguen a les persones que ocupen els càrrecs directius als centres en la data de la seua firma. Les citades etiquetes han de quedar perfectament adherides a la pàgina que substituïxen i segellades, de manera que el segell ocupe part del full suport i part de l'adhesiu.
  
5.4 Qualsevol circumstància que haja de reflectir-se en el llibre, sense que hi haja un espai adequat per a això, s'hi ha de fer constar per mitjà d'una diligència o anotació, normalment en la pàgina d'?observacions?.
  
5.5 En cap cas s'ha de consignar en el llibre una data anterior a la data d'expedició, la data en què la direcció territorial ho entrega al centre.
  
5.6 En cas d'error en l'ompliment de dades, les correccions han d'acreditar-se per mitjà d'una diligència, si és possible en els espais en blanc que queden en la mateixa pàgina, sempre que no s'oculte la informació errònia, i fer-hi constar ?És vàlid el que s'ha rectificat .. (data) - i, al costat, la mateixa firma que conste en el lloc corresponent de la pàgina.
  
Quan no siga possible fer constar la correcció en la mateixa pàgina, s'hi ha d'escriure:
  
?Diligència per fer constar que esta pàgina queda inutilitzada per error en l'ompliment del llibre. Vegeu pàgina ... d'observacions?. En la pàgina d'observacions hi caldrà escriure el següent: ?Diligència per fer constar que es reflectixen en esta pàgina les dades corresponents a la pàgina ..., que ha sigut inutilitzada per error en l'ompliment?.
  
5.7 Si el centre de destinació detecta errors en l'ompliment de llibres procedents d'altres centres, ha de comunicar-ho al Servici d'Inspecció Educativa de la direcció territorial de Cultura, Educació i Esport corresponent, qui haurà de resoldre sobre la qüestió.
  
5.8 Expedició de duplicats
  
5.8.1 En el cas que se n'expedisca un duplicat, s'ha de fer constar, en les pàgines destinades a observacions, la diligència següent:
  
?Diligència per a fer constar que, en el dia de hui, el present llibre s'estén com a duplicat, per motiu de \* ..., i que es traslladen a les pàgines corresponents els resultats d'avaluació obtinguts amb anterioritat a esta data, tal com consten en el seu expedient acadèmic?.
  
\* Pèrdua o pèrdua / deterioració / per causa legal
  
5.8.2 En el cas que un alumne canvie la seua filiació, per causa legal, s'ha de procedir de la següent manera:
  
La persona intressada (alumne/pare/mare/tutor) ha de sol·licitar la seua expedició i aportar la documentació oficial justificativa (certificat del registre civil, sentència judicial, etc.).
  
El centre on curse estudis ha d'arxivar dita documentació en l'expedient de l'alumne i sol·licitar-ne el duplicat fent-hi constar el motiu.
  
El llibre original s'ha d'arxivar junt amb l'expedient de l'alumne, i tancar-se amb la diligència següent:
  
?Diligència per fer constar que este llibre es tanca per motiu de canvi legal de nom del titular, d'acord amb ... (especifiqueu-ne la documentació aportada). A partir de la data ..., passa a denominar-se ..., nom amb el qual s'expedix un nou llibre duplicat, amb el número ...-.
  
El llibre duplicat s'ha d'obrir amb la diligència següent:
  
?Diligència per fer constar que, en el dia de hui, el present llibre s'estén com a duplicat, per causa legal, i que es traslladen a les pàgines corresponents els resultats d'avaluació obtinguts amb anterioritat a esta data, tal com consten en el seu expedient acadèmic?.
  
5.9 A l'alumnat que inicie la seua escolarització en un curs distint de primer se'ls ha d'omplir una diligència, segons el model que s'hi indica, i la corresponent pàgina de matrícula. S'hi ha d'inutilitzara les pàgines de qualificacions que no hagen sigut utilitzades, escrivint-hi en diagonal la paraula ?inutilitzada?.
  
- Diligència per fer constar que l'alumne titular d'este llibre, d ... anys, inicia la seua escolarització en el curs acadèmic ... /... i s'adscriu al ... curs d'Educació ... una vegada matriculat en este centre?.
  
5.10 Alumnat procedent de sistemes educatius estrangers
  
El dit alumnat no necessita tràmit de convalidació per a incorporar-se a qualsevol dels cursos d'Educació Primària, ni per a Educació Secundària Obligatòria, segons el que disposa l'Orde del Ministeri d'Educació, Cultura i Esport de 30 d'abril de 1996 (BOE de 8 de maig), modificada per l'Orde del Ministeri d'Educació, Cultura i Esport de 16 de desembre de 2002 (BOE de 28 de desembre) i d'acord amb la Resolució de les direccions generals de Centres Docents i d'Ordenació i Innovació Educativa i Política Lingüística de 26 de febrer de 2003 (DOGV núm. 4.451, de 3 de març) i amb la Resolució de 9 de febrer de 2005 (DOGV de 23 de febrer) de la direcció general d'Ensenyament, per la qual es dicten instruccions per a l'aplicació de la Llei Orgànica 4/2000, d'11 de gener i del Reial Decret 2.393/2004, de 30 de desembre sobre els drets i llibertats dels estrangers a Espanya i la seua integració social en el sistema educatiu.
  
L'adscripció al curs que corresponga la de fer el mateix centre, d'acord amb la normativa d'escolarització vigent, els criteris generals d'admissió d'alumnat i l'edat de l'alumne. Esta circumstància ha de reflectir-se en les pàgines d'observacions del llibre d'escolaritat per mitjà d'una diligència, segons el model que se cita a continuació. De la documentació aportada sobre la seua escolarització precedent, se n'ha de deixar constància en l'expedient de l'alumne.
  
- Diligència per fer constar que l'alumne titular d'este llibre, de nacionalitat ..., d ... anys, una vegada matriculat en este centre, queda adscrit al curs ... d'Educació ...-.
  
S'hi ha d'inutilitzar les pàgines corresponents a qualificacions que no hagen sigut utilitzades, escrivint-hi en diagonal la paraula ?inutilitzada?.
  
5.11 Consignació de qualificacions
  
Els resultats de l'avaluació en l'Educació Primària s'han de consignar en el Llibre d'Escolaritat de l'Ensenyança Bàsica utilitzant els termes següents: PA (Progressa Adequadament), NM (Necessita Millorar).
  
Els resultats de l'avaluació en l'Educació Secundària, s'han de consignar en el Llibre d'Escolaritat de l'Ensenyança Bàsica en els termes següents: Insuficient, Suficient, Bé, Notable i Excel·lent; l'Insuficient té la consideració de qualificació negativa i la resta, positiva. S'hi ha d'afegir una qualificació numèrica, sense decimals, en una escala de zero a deu, aplicant-hi la correspondència següent:
  
Excel·lent: 9 o 10
  
Notable: 7 o 8
  
Bé: 6
  
Suficient: 5
  
Insuficient: 4,3,2,1,0
  
En el cas de les àrees o matèries convalidades s'hi ha de consignar «convalidada» i en el cas que l'alumne/a estiga exempt s'hi ha de consignar «exempt/a». Quan l'alumne haja obtingut una qualificació de 10 en una àrea o matèria, s'ha d'escriure, quan corresponga, al costat de la nota numèrica, la sigla «M» Menció honorífica.
  
Per a l'alumnat que ha iniciat l'etapa el curs 2003/2004, la nota mitjana d'esta etapa és la mitjana aritmètica, amb un sol decimal, de les qualificacions de totes les àrees o matèries cursades per l'alumne.
  
A través de l'aplicació informàtica GESCEN pot obtindre's un adhesiu de les pàgines corresponents a qualificacions, d'acord amb els resultats de l'avaluació.
  
5.12 Una vegada adoptada la decisió de promoció de l'alumne al curs següent o cicle, s'ha de consignar esta circumstància en el corresponent apartat, i reflectir-hi en eixe moment els resultats de l'avaluació obtinguda per l'alumne.
  
5.13 En Educació Secundària Obligatòria, la superació de les àrees o matèries del curs anterior en què l'alumne haja obtingut qualificació negativa, ha de ser certificada pel secretari/ària, que hi ha de fer constar el nom de l'àrea o matèria superada, la qualificació obtinguda i la data de superació.
  
5.14 Al finalitzar cada any acadèmic, el director/a del centre on l'alumne haja cursat estudis ha de firmar l'escolaritat corresponent a l'alumne en les pàgines 8 i 18.
  
5.15 En el cas de l'alumnat que curse Ensenyança Bàsica en centres d'Educació Primària i es trasllade a un centre que impartisca Educació Secundària, s'hi ha de seguir el procediment ordinari establit per als trasllats de centre.
  
5.16 Finalització de l'escolaritat
  
5.16.1 A l'acabament de l'Educació Secundària Obligatòria, el secretari/ària, amb el vist-i-plau del director, n'ha d'omplir l'avaluació, fent-hi constar sempre l'última qualificació obtinguda per l'alumne en cada àrea o matèria. Així mateix, ha de certificar la finalització de l'escolaritat obligatòria de l'alumne (pàgina 29).
  
També n'ha d'omplir les pàgines relatives a l'Acreditació de l'Avaluació de l'Educació Secundària Obligatòria (pàgina 27) i l'expedició del Títol de Graduat en Educació Secundària (pàgina 28).
  
5.16.2 En el cas que un alumne finalitze l'escolaritat sense obtindre el títol de Graduat en Educació Secundària i una vegada esgotades les possibilitats de permanència establides per la normativa vigent, podrà entregar-se el Llibre d'Escolaritat de l'Ensenyança Bàsica. En este cas, se n'ha d'inutilitzarà la pàgina 28 escrivint-hi la paraula ?inutilitzada- en diagonal i omplir-ne la pàgina 29 i el certificat que figura en la pàgina 27, independentment de si han obtingut o no el títol corresponent.
  
5.16.3 Al l'alumnat que abandone els seus estudis sense haver superat tercer ni quart curs de la Secundària Obligatòria, se li ha de fer-hi constar la qualificació negativa corresponent a l'últim curs en què haja estat matriculat, en el moment en què s'entregue el llibre. El director ha de firmar l'any d'escolarització en Educació Secundària Obligatòria en la pàgina 18 del llibre.
  
5.16.4 En el cas d'algun alumne que, una vegada matriculat, no assistisca a les classes per causa no justificada, s'ha de fer constar la dita circumstància en les pàgines 8 o 18, segons corresponga.
  
5.17 Títol de Graduat en Educació Secundària
  
5.17.1 El centre ha de proposar, d'ofici, l'expedició del Títol de Graduat en Educació Secundària a tot l'alumnat que haja superat totes les àrees i matèries cursades en els quatre cursos de l'etapa.
  
Una vegada l'alumne haja superat quart curs d'ESO s'ha d'omplir el certificat de la pàgina 29, sobre la finalització de l'Educació Secundària Obligatòria, i la pàgina 28, sobre expedició del Títol de Graduat en Educació Secundària.
  
5.17.2 En el cas que, excepcionalment, l'equip d'avaluació propose l'expedició del títol de Graduat en Educació Secundària Obligatòria sense que l'alumne haja superat totes les assignatures del quart curs d'Educació Secundària Obligatòria, s'ha de deixar constància d'este fet en el llibre d'escolaritat per mitjà d'una diligència en la pàgina d'observacions, segons el model que se cita a continuació, i omplir-ne les pàgines 27, 28 i 29.
  
?Diligència per fer constar que l'equip directiu del centre, d'acord amb el que disposa l'Orde de 18 d'octubre de 2004 de la Conselleria de Cultura, Educació i Esport, sobre avaluació en Educació Secundària Obligatòria (apartat 7.3), una vegada considerat l'expedient i la maduresa acadèmica de l'alumne/a titular d'este llibre, proposa, que de manera excepcional li siga expedit el títol de Graduat en Educació Secundària Obligatòria?.
  
5.18 Adaptacions curriculars en Educació Primària. Diversificació curricular en Educació Secundària.
  
5.18.1 Les referències a les adaptacions curriculars significatives en Educació Primària s'han de fer constar en les pàgines d'observacions. S'han d'acreditar amb la firma del secretari del centre i el vist-i-plau del director, al finalitzar el programa i en els termes que s'hi establisquen. S'hi ha de fer constar els anys cursats i les qualificacions obtingudes en les diverses àrees i matèries.
  
5.18.2 L'avaluació de l'alumnat d'Educació Secundària Obligatòria que continue programa de diversificació curricular (PDC) o programa d'adaptació curricular en grup (PACG) s'ha de fer constar en la pàgina 30.
  
5.19 En Educació Primària, per als casos d'àrees no impartides per continuar programes d'immersió lingüística, s'han d'aplicar les instruccions de la circular de la Direcció General d'Ordenació i Innovació Educativa de 27 de setembre de 1994:
  
?En les caselles del llibre d'escolaritat destinades a consignar els resultats de l'avaluació en ?Castellano: lengua y literatura' s'ha d'escriure: ?vegeu-ne la pàgina ..., corresponent a observacions de l'Educació Primària- i, en la dita pàgina consignar la diligència següent:
  
?Diligència per fer constar que l'alumne/a ... no ha sigut avaluat/ada en l'àrea de ?Castellano: Lengua y literatura' per estar incorporat/a a un Programa d'Immersió Lingüística-
  
5.20 En el cas que l'alumne haja convalidat assignatures de Grau Mitjà de Música o Dansa amb assignatures de l'Educació Secundària Obligatòria, en una de les pàgines d'observacions es farà constar la diligència següent:
  
?Diligència per fer constar que amb data ... el titular d'este Llibre d'Escolaritat convalida l'assignatura d ... corresponent a les ensenyances de grau mitjà de ... com a assignatura optativa corresponent al curs ... d'Educació Secundària Obligatòria?.
  
En les caselles reservades per a les qualificacions s'hi ha d'anotar, com a optativa, l'assignatura de Grau Mitjà de Música o Dansa que ha sigut convalidada i la seua qualificació.
  
5.21 En el cas que un alumne curse fins a tercer curs d'ESO i canvie a un sistema educatiu estranger se n'ha d'inutilitzar la pàgina corresponent a la qualificació de 4t curs escrivint-hi la paraula ?inutilitzada- en diagonal. En la pàgina d'observacions, s'hi ha de fer constar la diligència següent:
  
?Diligència per fer constar que este llibre es tanca per haver-se incorporat l'alumne titular a un sistema educatiu estranger?.
  
El llibre ha de quedar arxivat en la Secretaria del centre.
  
5.22 En el cas que s'haguera entregat el llibre indegudament a un alumne i es matricule de nou per a prosseguir estudis d'Educació Secundària Obligatòria, s'hi ha de fer constar la diligència següent :
  
?Diligència per fer constar que el present llibre es reobri, vist que va ser tancat indegudament i atesa la posibilitat del titular de continuar escolaritzat?.
  
Se n'han d'omplir les pàgines de qualificacions que corresponguen i, en cas que hagen sigut inutilitzades, caldrà fer constar les qualificacions en les pàgines d'observacions, o escriure una diligència sobre la pàgina en què es faça constar: ?val el que hi ha escrit-
  
5.23 Exempcions per a alumnat amb necessitats educatives especials: A l'alumnat amb problemes greus d'audició, visió o motricitat o altres, que haja sigut declarat exempt de qualificació en determinades matèries del currículum, se li ha d'anotar en la casella corresponent a la qualificació, l'expressió ?exempt/a?.
  
Sext. Trasllat
  
6.1 En cas que l'alumne es trasllade de centre, ha de sol·licitar en el centre d'origen un certificat segons el model de l'annex III en què consten els estudis que realitza o ha realitzat en eixe any acadèmic.
  
Si el trasllat es produïx una vegada finalitzat un cicle d'Educació Primària o un curs d'Educació Secundària, s'hi ha de fer constar també la decisió de promoció, de forma que permeta la seua adequada inscripció en el centre de destinació mentre no reba la documentació necessària.
  
El llibre s'ha d'omplir amb les qualificacions positives que l'alumne haguera obtingut.
  
6.2 En tots els casos en què l'alumne es trasllade de centre, el llibre d'escolaritat ha de ser remés del centre d'origen al de destinació, a petició d'este, per correu certificat o qualsevol altre mitjà pel que quede constància de la seua recepció. En cap cas s'entregarà a l'alumne.
  
La matriculació de l'alumne únicament adquirirà caràcter definitiu a partir de la recepció del llibre degudament omplit, en el centre de destinació.
  
6.3 El centre d'origen ha de fer constar en el seu Registre de Llibres la baixa per trasllat i el de destinació la incorporació en el seu propi Registre.
  
La comunicació del trasllat a la Direcció Territorial de Cultura, Educació i Esport per a la seua inscripció en el Registre de Llibres Acreditatius d'Estudis, s'ha de fer d'acord amb les instruccions contingudes en l'apartat 4.5, Registre, d'esta resolució.
  
6.4 El centre d'origen ha d'omplir les diligències que figuren en les respectives pàgines. En el cas que hi resulten insuficients, ha d'estendre de noves en les pàgines destinades a observacions.
  
6.5 El centre de destinació ha de reflectir en el llibre d'escolaritat la inscripció de l'alumne i obrir un nou expedient acadèmic, al qual s'han de traslladar les dades consignades en el llibre.
  
6.6 Quan un alumne es trasllade de centre sense haver conclòs el cicle o el curs, a més del llibre d'escolaritat, s'ha de traslladar un informe d'avaluació individualitzat amb aquella informació que resulte necessària per a la continuïtat del procés d'aprenentatge.
  
Sèptim. Entrega
  
7.1 El llibre s'ha d'entregar a l'alumne després d'haver superat els estudis, una vegada haja sigut proposat per a l'expedició del títol de Graduat en Educació Secundària. La persona interessada ha de firmar-ne un rebut, d'acord amb el següent model de diligència, que s'ha d'arxivar en el seu expedient acadèmic. Es farà constar esta circumstància en la pàgina corresponent del llibre.
  
- Diligència per fer constar que en el dia de hui, el/la firmant, amb número de DNI/NIF ..., rep el Llibre d'Escolaritat de l'Ensenyança Bàsica, que entrega el centre ...
  
Data i firma?.
  
7.2 També es podrà entregar el llibre a la persona interessada quan, sense haver sigut proposada perquè li siga expedit el títol de Graduat en Educació Secundària Obligatòria, haja esgotat les possibilitats d'escolarització en centres ordinaris. La seua entrega s'ha de fer constar en la pàgina corresponent del llibre.
  
7.3 En la resta de casos, el llibre ha de quedar sota la custòdia del centre, degudament arxivat junt amb l'expedient acadèmic de l'alumne. També ha de quedar arxivat si l'alumne es trasllada a un sistema educatiu estranger.
  
7.4 En tots els casos l'entrega del llibre a l'alumne s'ha d'anotar en el Registre de Llibres del centre i s'ha de comunicar a la direcció territorial de Cultura, Educació i Esport, per a la seua inscripció en el Registre de Llibres Acreditatius d'Estudis de la Comunitat Valenciana, utilitzant el model publicat com annex IX d'esta resolució.
  
Altres disposicions:
  
Octava. Autoritzacions
  
S'autoritza les direccions territorials de Cultura, Educació i Esport, en l'àmbit de les seues competències, per a interpretar i resoldre totes les incidències que pogueren plantejar-se en l'aplicació de la present resolució.
  
Novena. Entrada en vigor
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
DISPOSICIÓ DEROGATÒRIA
  
Queda derogada la Resolució de la Direcció General de Centres Docents de 28 de juliol de 1993, per la qual es regula la sol·licitud i registre del Llibre d'Escolaritat de l'Ensenyament Bàsic i de Qualificacions de Batxillerat de la Comunitat Valenciana (DOGV de 13 de setembre).
  
València, 20 d'abril de 2005.- El director general d'Ensenyament: Josep Vicent Felip i Monlleó.